Document ID: 32006R1487

KOMISSION ASETUS (EY) N:o 1487/2006,
annettu 9 päivänä lokakuuta 2006,
kaseiinin ja kaseinaattien valmistukseen käytettävän rasvattoman maidon tuen myöntämisestä annetun asetuksen (ETY) N:o 2921/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 15 artiklan b alakohdan,
sekä katsoo seuraavaa:
(1)
Kaseiinin ja kaseinaattien valmistukseen käytettävän rasvattoman maidon tuen myöntämisestä 10 päivänä lokakuuta 1990 annetun komission asetuksen (ETY) N:o 2921/90 (2) 2 artiklan 1 kohdassa vahvistetaan kaseiinin ja kaseinaattien valmistukseen käytettävän rasvattoman maidon tuen määrä. Rasvattoman maitojauheen hintakehityksen vuoksi sisämarkkinoilla sekä kaseiinin ja kaseinaattien hintakehityksen vuoksi yhteisössä ja maailmanmarkkinoilla ja erityisesti kaseiinin ja kaseinaattien hintojen yleisen nousun vuoksi tuen määrä olisi vahvistettava nollaksi niin pitkäksi aikaa kuin nykyinen tilanne jatkuu.
(2)
Asetus (ETY) N:o 2921/90 olisi muutettava vastaavasti.
(3)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2921/90 2 artiklan 1 kohdassa ilmaisu ”0,52 euroksi” ilmaisulla ”0,00 euroksi”.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä lokakuuta 2006.

Labels: 17
5